[bookmark: _Hlk57631522]Podmienky vydania povolenia na prevádzkovanie zubnej ambulancie - Právnickej osobe:
	
1.) Je potrebné požiadať Slovenskú komoru zubných lekárov (ďalej aj ako „SKZL“) o vydanie licencie na výkon činnosti odborného zástupcu (garanta):
https://www.skzl.sk/licencie#typy-licencii 
	
Stručne zhrnuté:
a) vyplní sa žiadosť na vydanie licencie odborného zástupcu a doložia sa požadované údaje – výpis z registra trestov nie starší ako 3 mesiace; doklad o zdravotnej spôsobilosti – ak nebol ešte doložený; kópia diplomu o dosiahnutom vzdelaní, diplom o špecializácii prípadne certifikát na výkon certifikovaných pracovných činností. 
b) uhradí sa poplatok vo 66 €. Poplatky za vydávanie licencií sa uhrádzajú na účet SKZL – č. ú. SK13 0200 0000 0020 0622 6851, ako variabilný symbol sa uvedie registračné číslo zubného lekára v SKZL.	

[bookmark: _Hlk57632259]2.) 	Založiť a zriadiť spoločnosť s ručením obmedzeným, mať zabezpečené priestory na prevádzkovanie zubnej ambulancie a podať žiadosť o uvedenie priestorov do prevádzky príslušnému regionálnemu úradu verejného zdravotníctva.

Žiadosť viete podať aj elektronicky: https://eformulare.uvzsr.sk/web/guest/eform071  alebo písomne - https://www.uvzsr.sk/web/uvz/vzory-dokumentov-a-postupov (jedná sa o dokument - Vzor žiadosti o vydanie rozhodnutia regionálneho úradu verejného zdravotníctva a k žiadosti doložíte aj dokument „Súhlas so spracúvaním osobných údajov“). 

Náležitosti prevádzkových poriadkov ako jednej z príloh žiadosti návrhu na uvedenie priestorov do prevádzky pre regionálne úrady verejného zdravotníctva, upravuje § 14 vyhlášky č. 553/2007 Z. z.
Vzorové prevádzkové poriadky sú spravidla uvádzané na podstránkach regionálnych úradov verejného zdravotníctva. ODPORÚČAME V PRÍPADE POTREBY ĎALŠÍCH INFORMÁCII OBRÁTIŤ SA NA KONKRÉTNY RÚVZ, pod ktorý budete spadať.

Je možné použiť aj vzorový prevádzkový poriadok na webe SKZL.


UPOZORNENIE: 	Ohľadom rozhodnutia o uvedení priestorov do prevádzky od regionálneho úradu verejného zdravotníctva podľa novej právnej úpravy platí, že predkladať návrhy na posúdenie príslušnému orgánu verejného zdravotníctva (za účelom vydania rozhodnutia o uvedení priestorov do prevádzky) sa nevzťahuje na priestory, na ktoré bolo vydané rozhodnutie podľa § 13 ods. 4 písm. a), pri zmene osoby prevádzkovateľa bez zmeny podmienok prevádzky. 
				
Budete však povinný pred začatím prevádzky priestorov, najneskôr v deň začatia činnosti príslušnému orgánu verejného zdravotníctva:
a) oznámiť písomne
1. obchodné meno, právnu formu, sídlo a identifikačné číslo, ak bolo pridelené, ak ide o právnickú osobu; meno, priezvisko a bydlisko a identifikačné číslo, ak bolo pridelené, ak ide o fyzickú osobu – podnikateľa,
2. miesto prevádzky,
3. názov prevádzky,
4. špecifikáciu činnosti v priestoroch prevádzky,
5. dátum začatia činnosti v priestoroch prevádzky.
b) predložiť prevádzkový poriadok.
Stačí, keď to urobíte listom, v ktorom budú uvedené informácie podľa písmena a) a priložíte k tomu prevádzkový poriadok.

[bookmark: _Hlk57632324]3.) 	Po splnení 1.) a 2.) bodu treba podať žiadosť o vydanie povolenia na príslušný samosprávny kraj: 
· príslušné tlačivo si nájdete na stránke SAMOSPRÁVNEHO KRAJA (priložíte všetky vyžadované doklady –  sú uvedené aj v § 13 ods. 4 a 5 zákona č. 578/2004 Z. z.) + čestné vyhlásenie + doklad o uhradení správneho poplatku (§ 13 ods. 5 písm. d) zákona č. 578/2004 Z. z.),
· ďalej je potrebné podať žiadosť o schválenie ordinačných hodín – vzor žiadosti je spravidla dostupný na stránke príslušného samosprávneho kraja a podáva sa súčasne so žiadosťou o vydanie povolenia. 

· k 3.) bodu je potrebné doplniť, že po právoplatnosti povolenia sa zašle súdu, ktorý vedie obchodný register návrh na zápis činnosti do obchodného registra (§ 26 ods. 4 zákona č. 578/2004 Z. z.).

[bookmark: _Hlk57632378]4.) 	Po získaní povolenia je jeho držiteľ povinný požiadať Úrad pre dohľad nad zdravotnou starostlivosťou o pridelenie kódu poskytovateľa, a to do 90 dní od vydania povolenia (§ 79 ods. 7 zákona č. 578/2004 Z. z.). Vzor žiadosti nájdete na stránke úradu pre dohľad, link: https://www.udzs-sk.sk/urad/formulare-a-tlaciva-na-stiahnutie/formulare-vzory-tlaciv/. V praxi Vám môže byť pridelený už pri vydaní povolenia na vyžiadanie samosprávnym krajom.

[bookmark: _Hlk57632396]5.) 	Požiadať o pridelenie zdravotného obvodu samosprávny kraj, ak chcete byť zmluvný poskytovateľ zdravotnej starostlivosti a zaslať žiadosť o uzatvorenie zmluvy o poskytovaní zdravotnej starostlivosti so zdravotnými poisťovňami, ak chce byť držiteľ zmluvný poskytovateľ:
https://www.vszp.sk/poskytovatelia/zmluvne-vztahy/
http://www.dovera.sk/lekar/tlaciva
http://www.union.sk/podmienky-postupu-pri-uzatvarani-zmluv-z-dovodu-zmeny-pravnej-formy-poskytovatela

6.) 	Uzatvoriť zmluvu o poistení zodpovednosti za škodu spôsobenú osobám v súvislosti s poskytovaním zdravotnej starostlivosti; poistenie musí trvať po celý čas, počas ktorého je poskytovateľ oprávnený poskytovať zdravotnú starostlivosť. 

· SKZL má pre členov výhodnejšie zmluvy s UNION, link: https://www.vipunion.sk/. 

7.) 	Po uzatvorení zmlúv so zdravotnými poisťovňami vzniká poskytovateľovi povinnosť umiestniť na viditeľnom mieste zoznam zdravotných poisťovní, s ktorými má uzatvorenú zmluvu o poskytovaní zdravotnej starostlivosti (§ 79 ods. 1 písm. f) zákona č. 578/2004 Z. z.) a zoznam zdravotných výkonov a služieb, pri ktorých možno požadovať úhradu (§ 79 ods. 1 písm. zv) zákona č. 578/2004 Z. z.).

8.) 	Umiestniť na prístupnom a viditeľnom mieste cenník všetkých zdravotných výkonov, ktoré poskytuje poskytovateľ; za prístupné a viditeľné miesto sa považuje vyvesenie cenníka vo vstupných priestoroch, priestoroch čakárne alebo iných verejne prístupných priestoroch zdravotníckeho zariadenia a uverejnenie na webovom sídle poskytovateľa, ak ho má zriadené. Dodržiavať cenník všetkých zdravotných výkonov, ktorý musí bezodkladne a preukázateľne zaslať vrátane každej jeho zmeny samosprávnemu kraju príslušnému podľa miesta prevádzkovania zdravotníckeho zariadenia.

9.) 	Umiestniť na viditeľnom mieste ordinačné hodiny schválené a potvrdené samosprávnym krajom.

10.) Viditeľne označiť druh zdravotníckeho zariadenia, jeho odborné zameranie, obchodné meno alebo meno a priezvisko držiteľa povolenia, právnická osoba je povinná uviesť aj meno a priezvisko odborného zástupcu.

